सूरत। सूरत में योगगुरु बाबा रामदेव के शिविर में बुधवार सुबह हंगामा हो गया। पाटीदार युवाओं ने तड़के पांच बजे कार्यक्रम शुरू होते ही नारेबाजी शुरू कर दी। इस दौरान पाटीदारों और स्वयं सेवकों के बीच कहासुनी हो गई और माहौल एक घंटे के लिए तनावपूर्ण हो गया। हालांकि, पुलिस ने सुरक्षा की दृष्टि से मंच को घेर लिया था।
हंगामे के बाद पाटीदार आंदोलन समिति के प्रमुख के साथ बैठक में योगगुरु ने बातचीत की और हल निकाला। बाबा रामदेव की पाटीदार अनामत आंदोलन समिति (पीएएएस) की सूरत इकाई के साथ बैठक हुई। योगगुरु ने इसमें कहा, \'22 साल पहले मेरा पहला योग शिविर सूरत के वराछा में हुआ था। मैं पाटीदार विरोधी नहीं हूं। पाटीदारों की भावनाओं को ठेस पहुंचे ऐसा बयान भी नहीं दिया है।
आंदोलन में संयम बरतने की सीख दी है।\' पीएएएस सूरत के अल्पेश पटेल ने कहा कि \'भाजपा सरकार ने पाटीदारों पर आरक्षण आंदोलन के दौरान अत्याचार किया। इसका परिणाम भी भोगा है। लेकिन अब भी देर नहीं हुई है। हार्दिक को गलत धाराएं लगा कर गिरफ्तार किया है। भाजपा यदि धर्म की आड़ लेकर कार्यक्रम करेगी तो हम विरोध करेंगे।\'
आगे की स्लाइड्स में देखें, शिविर में हुए विरोध प्रदर्शन की फोटो...
hin_Deva hin_Deva hin_Deva hin_Deva